# data[].attributes.body
1. Laborategiko praktiketan, irakasle arduradunak izango du Lan Arriskuen Prebentzioko Legearen printzipioak betetzen direla zaintzeko ardura. Ikasleren batek segurtasun arloko oinarrizko gomendioak betetzen ez dituenean, irakasleak atera egingo du laborategitik.

2. Lanean hasi orduko, guztiok jakin behar dugu non dauden segurtasun elementuak (su-itzalgailuak, mahukak, segurtasun dutxak eta begiak garbitzekoa), eta irteera nagusiak; izan ere, irteera horiek  libre utzi behar dira une oro.

3. Kableak ez dira inoiz zapaltzeko moduan egon behar.

# data[].attributes.body
1. Norbera babesteko ekipamenduak (NBEak):
1.1. Bata lotuta eraman beharra dago, era horretan gu eta gure arropak babestuko baititugu (bai kontaminaziotik eta bai koloratzaile eta substantzia kimikoen ekintzatik). Ez irten laborategitik laborategiko batarekin (kafea hartzera, hitz egitera, klasera...).

1.2. Irakasleek aginduta, segurtasun betaurrekoak erabili beharko dira. Ez erabili lentillarik .

1.3. Irakasleak aginduta, eskularruak erabiliko dira eskuak babesteko.

2. Laborategian gomendatzen da oinetako itxiak (eta ez sandaliak) janztea.

3. Ile luzea bilduta egongo da beti.

4. Laborategian, debekatuta dago  jatea (txiklea mastekatzea barne), edatea edo erretzea . Ez eraman  eskuak ez beste ezein objektu ahora. Ez haginkatu boligrafoa. Ez ukitu aurpegia, begiak eta abar.

5. Ez hasi lanean azalpenak eta protokoloa irakurri barik. Zer egin behar den eta nola egin behar den aurrez jakiteak istripuak gutxitzen ditu eta denbora hobeto erabiltzea ahalbidetzen du. Metodoa edo esperimentuaren helburua ulertzen ez baduzu, galdetu irakasleari.

6. Laborategitik atera baino lehen, bai aldi baterako edo behin-betiko, eskuak xaboiarekin garbitu behar dira

7. Edozein istripu edo arazoren aurrean (ebaketak, erredurak, kultiboen isurketak...), irakasleari jakinarazi berehala dagozkion neurriak har daitezen.

# data[].attributes.body
1. Liburu, poltsa eta arropa guztiek lan-eremutik kanpo egon behar dute. Lan-eremuan, lanerako beharrezkoak diren gauzak soilik egon daitezke (koadernoak, lanerako tresnak), eta lan egin bitartean lan-eremua ahalik eta garbien, ordenatuen eta hutsen eduki behar da.

2. Substantzia kimikoak eta laborategiko tresnak apaletan gorde behar dira, ordenan eta apurtzeko arriskurik gabe.

# data[].attributes.body
1. Edozein isuri mota berehala jakinarazi behar da. Isuritako produktu kimikoak berehala batu eta kendu behar dira, ezarritako protokoloei jarraituta.
2. Praktika hasi aurretik, garbitu lan-eremua (paperezko toalla batekin lehortu). Praktika amaitutakoan, txukundu mahaia .
3. Paperak, pospoloak eta beste material solido eta ez kutsagarriak zakar-ontzira botako dira. Inoiz ere ez, harraskara.

4. Material likidoak harraskara bota ahal direnean (korrosiboak edo kutsagarriak ez direnak), garrantzitsua da iturria irekitzea.

# data[].attributes.body
1. Ez dugu inoiz soberako produktua ontzira itzuliko.
2. Ez ukitu eskuz produktu kimikoak eta are gutxiago ahoz; erabil ezazu xiringa, pipeta, espatula edo udarea, kasuan kasukoa.

3. Ez usaindu zuzenean produktuak, lurruna eskuaren laguntzaz bideratu sudurrera.

4. Ez da etiketarik gabeko produkturik erabili behar, ezta produktu baten ordez beste bat ere. Arrisku handiena sua da.

5. Irakurri ondo produktuaren etiketa, hura erabiltzean arriskuak prebenitzeko. Erreparatu laborategiko hormetan  informazio horrekin dauden posterrei.

# data[].attributes.body
6.-Beirazko tresneria
1. Egoera txarrean dagoen kristalezko materiala erabiltzeak istripuak izateko arriskua areagotzen du.

2. Beira ukitu baino lehen hozten utzi behar da.

3.-Beirazko hodi batean tapoi bat sartzeko eskuak eskularru edo eskuzapi batekin babestu.

# data[].attributes.body
1. Produktu kimikoen masa neurtzeko paperezko iragazkia edo erloju beira jarri behar dugu.
2. Balantza erabiltzean ez da inor gehiagorik egongo inguruan, perturbaziorik ez sortzeko.

# data[].attributes.body
Gaur egungo gizartean, estimulu optikoak funtsezkoak dira. Batetik, kolorea; guk txikitatik badakigu kolore batzuek esanahi berezia dutela, adibidez, semaforoen argien hiru koloreek.

Bestetik, formak ere mezua ematen digu; adibidez, trafiko seinaleak biribilak, triangeluarrak edo karratuak izan daitezke.
Honako taula honetan, gehien erabiltzen diren bi estimulu horien konbinazioak jaso dira, eta erraz ulertuko dugu zer informazio ematen duten.

# data[].attributes.body
Piktograma zeinu argi eskematikoa da, benetako objektua, irudia edo kontzeptua adierazten duena. Substantzia kimikoen ontzietan itsatsita agertzen dira, hark eragin ditzakeen kalteei buruz prebenitzeko.

Etiketa hauen kodifikazioa duela gutxi aldatu da, eta, ontzi askotan, zeinu zaharra agertzen da oraindik. Horregatik, biak batera ikusiko ditugu.

# data[].attributes.body
Substantzia kimiko guztiak, ura izan ezik, toxikotzat emango ditugu. Gai toxikoek, laborategian, hiru sarbide nagusi dute: sudurra, ahoa eta azala.
●       Intoxikazioa sudurretik: Ohikoena eta arriskutsuena da. Gasak, likido lurrunkorrak eta erraz sublimatzen diren solido batzuk narritagarriak edo korrosiboak izan daitezke. Bide hau ixteko, erabili ke-erauzgailua eta maskara, eta ez usaindu inoiz ere substantzia kimikorik.

●       Intoxikazioa ahotik: Arreta faltagatik gertatzen dira; adibidez, pipeta ahoarekin betetzeagatik, eskua ahora eramateagatik, eskuak ondo ez garbitzeagatik, laborategian jateagatik edo edateagatik… Beraz, egon adi eta sarbide hau itxita egongo da.

●       Intoxikazioa azaletik: Substantzia toxikoak ukitzeagatik gertatzen da, gehienetan eskuetan, baina begietan eta aurpegian ere gerta daiteke. Hauek ekiditeko eskularruak eta betaurrekoak erabiltzen dira. Garbitasuna zainduta eta arretaz jokatuta, sarbide hau ere, aurreko kasuan bezala, itxita egongo da.

# data[].attributes.body
Ikusi bideoa eta erantzun galdetegia.

# data[].attributes.headline
Estatu Batuetan, horrela adierazten dira gai kimiko bakoitzaren  arriskuak.

# data[].attributes.subject
Estatu Batuetan, horrela adierazten dira gai kimiko bakoitzaren  arriskuak.